Карл Кролов
Тези старци

Превод от немски: Венцеслав Константинов, —

chitanka.info

Тези старци, дето никой

вече не поглежда, амбулантни

просяци с въображение, реални нули,

при прекратяването на живота им,

под дърветата на парка не очакват

нищо друго освен миналото —

географска карта, пълна с прах.

Скрити изречения живеят още в тях,

в изсъхналата им уста.

Някои имат хубаво лице

за кратък миг. Почти безплътно,

казват. Кой ли знае нещо

за тези дребни фигури,

които се отдалечават?

1977

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.